### Resumé

Vejle Kommune erhvervede i foråret 2024 et større landbrugsareal omfattet af lokalplan nr. 1374 ved [adresse], [adresse] til byudvikling i form af parcelhusgrunde og skovrejsning. Umiddelbart herefter godkendte Byrådet anlægsbevilling til byggemodning af 1. etape i området med 32 parcelhusgrunde. I forbindelse med de arkæologiske forundersøgelser af byggemodningsområdet, har [adresse] fundet spor af fortidsminder. En frigivelse af arealerne til byggemodning forudsætter, at der gennemføres en egentlig arkæologisk undersøgelse. Det indstilles, at der gives anlægsbevilling på 2,06 mio. kr. til gennemførelse af arkæologiske undersøgelser af byggemodningsområdet samt 335.000 kr. til gennemførelse af arkæologiske forundersøgelser af det resterende byudviklingsareal.

### Sagsfremstilling

[adresse] godkendte på møde den 6. marts 2024 i sag nr. 65 at erhverve et ca. 37 ha stort landbrugsareal, der med lokalplan nr. 1374 er udlagt til boligformål i form af parcelhusgrunde med tilhørende fri- og skovarealer ved [adresse] i [adresse]. Den 24. april 2024 godkendte byrådet i sag nr. 93 at i gangsætte byggemodning af områdets 1. etape, der omfatter 32 parcelhusgrunde, som vist på vedlagte kortbilag.

[adresse] gennemførte som led i byggemodningen arkæologiske forundersøgelser af områdets 1. etape. Ved forundersøgelsen blev der fundet spor efter en jernalderbebyggelse fra den tidlige jernalder samt sport af beboelse fra den ældre bronzealder. Områderne med arkæologiske fund er vist på vedlagte kort. [adresse] har på baggrund af disse fund indstillet til, at der skal gennemføres en egentlig arkæologisk undersøgelse af de fundne fortidsminder før arealet til frigives til byggemodning og bebyggelse. Ved de arkæologiske undersøgelser vil fortidsminderne blive udgravet, undersøgt og registreret, og [adresse] vil udarbejde en kulturhistorisk rapport herom.  Udgifterne til den arkæologiske undersøgelse, der skal afholdes af bygherren, Vejle Kommune, udgør 2.060.000 kr.

I medfør af lokalplan nr. 1374 kan der byggemodnes og udstykkes yderligere 63 parcelhusgrunde i området ved [adresse]. Med henblik på at kunne tilrettelægge byggemodning af de kommende etaper i udstykningen, foreslår forvaltningen, at der allerede nu gennemføres arkæologiske forundersøgelser af dette område, hvorved behovet for undersøgelser af eventuelle yderligere fortidsminder i området kan afdækkes. Arealet er markeret med blåt på vedlagte kortbilag. [adresse] oplyser, at udgiften til forundersøgelsen vil være 335.000 kr.

Det indstilles, at der gives anlægsbevilling på 2,06 mio. kr. til gennemførelse af arkæologiske undersøgelser af byggemodningsområdet (1. etape) samt 335.000 kr. til gennemførelse af arkæologiske forundersøgelser af det resterende byudviklingsareal.

### Økonomi

![](data:image/png;base64...)

![](data:image/png;base64...)

**Opsummering af bevillingsmæssige konsekvenser vedr. ANLÆG**

Sagen medfører, at der gives anlægsbevilling af afsættes rådighedsbeløb på 1,395 mio.kr.  i 2025 og 1,0 mio. kr. i 2026, i alt 2,395 mio. kr., til gennemførelse af arkæologiske undersøgelser og forundersøgelser i byudviklingsområdet ved [adresse], [adresse]. Udgiften finansieres ved forhøjelse af salgsindtægter vedr. boligformål i 2026. Forskydning mellem årene reguleres via kassen.

**Høring:**

Centralt Budget har ingen bemærkninger af bevillingsmæssig karakter.

### Sagens videre forløb

Sagen skal behandles af Byrådet.

### Historik

#### Kommunaldirektøren indstiller , den 28. oktober 2024, punkt 236:

at [adresse] anmodes om at gennemføre arkæologiske undersøgelser af byggemodningsområdet (1. etape)

at [adresse] anmodes om at gennemføre arkæologiske forundersøgelser af det resterende byudviklingsareal, og

at de bevillingsmæssige konsekvenser godkendes, jf. bevillingsskema under Økonomi.

#### Beslutning fra Økonomiudvalget, den 28. oktober 2024, punkt 236:

Anbefales.

### Beslutning

Godkendt.

Fraværende:

Josefine Mogensen. I stedet mødte Timmy Andreasen.

Natasja Paulsen. I stedet mødte Elias Kristensen El-Ahmad.